stanford-oval/wikipedia huggingface dataset:
מנוע קיטור ימי
מונחים נוספים > מנועים עם תמסורת

מנוע עם תמסורת (geared engine) מסובב את המדחף במהירות שונה משל עצמו. מנועי המדחף הראשונים היו מצוידים בתמסורת גלגלי שיניים או רצועות שהניעה את המדחף במהירות גדולה יותר משל המנוע עצמו. במהלך החלק האחרון של המאה ה-19 נעשו המנועים מהירים יותר ובעלי הספק רב יותר ולכן הצורך בתמסורת התייתר כמעט לגמרי, והמדחף הסתובב באותה מהירות סיבוב של המנוע. הסידור שבו ציר המדחף מחובר ישירות לקצה גל הארכובה, יעיל מאוד מבחינה מיכנית, ומנועי הקיטור הבוכנאיים התאימו היטב למהירות הסיבוב היעילה של רוב המדחפים.
הערות שוליים

↑  אוניית קיטור (steamship) מיועדת לשיט בים הפתוח ובאוקיינוסים, ואילו ספינת קיטור (steamboat) למים פנימיים (נהרות ותעלות) ובקרבת החוף.
↑  Fry, p. 27.
↑  Fry, pp. 37-42.
↑  Fry, chapter 5.
↑  Sennett and Oram, pp. 2-4.
↑  Murray, p. 4.
↑  Fox, p. 119.
1 2 3  Sennett and Oram, p. 2-4.
1 2 3  Sennet and Oram, p. 3.
↑  Maginnis, p. xiv.
↑  אנימציה של מנוע זרועות חרגול.
↑  Seaton, pp. 3-5.
↑  Hilton, p. 59.
↑  Ward, p. 60.
↑  Laxton, p. 334.
↑  Adams, p. 202.
↑  Ward, p. 60.
↑  Harvey, p. 55.
↑  Thurston, p. 379.
1 2  Sutherland, p. 31.
↑  Buell, pp. 92-93.
↑  Hebert.
↑  Evers, p. 88.
↑  Dumpleton, p. 83.
↑  Evers, p. 89.
1 2  Murray, p. 14.
↑  Murray, pp.15-16.
1 2 3  Sennett and Oram, p. 12.
↑  אין לבלבל עם "מנוע בהנעה ישירה" (direct driving engine), המסובב ישירות את המדחף ולא דרך תמסורת להפחתת סיבובים והפיכת כיוון סיבוב המדחף (reverse and reduction gear).
1 2  Chatterton, p. 132.
↑  Evers, pp. 90–91.
1 2 3  Sennett and Oram, pp. 7–8.
↑  Osbon, G. A. (1965). "The Crimean gunboats. Part 1". The Mariner's Mirror. 51 (2): 103–116.
↑  "The Children - Western Australian Museum". Western Australian Museum. Retrieved 27 March 2018.
↑  "Restoring the Xantho engine". 10 August 2011. Archived from the original on 10 August 2011. Retrieved 27 March 2018.
1 2  Steam Launch Artemis - Engine Archived 2010-03-06 at the Wayback Machine.
1 2 3  Emery Rice T. V. Engine (1873). Archived 2008-12-09 at the Wayback Machine.
↑  Sennett and Oram, pp. 7,9.
1 2 3  Evers, p. 81.
↑  Thurston, 391-396.
↑  Fry, Chapter XI
↑  Thurston, p. 282.
↑  MacLehose, p. 118.
↑  Thurston, pp. 393-396.
↑  Fry, Chapter XI.
↑  Halpern, Samuel (31 January 2011). "Titanic's Prime Mover – An Examination of Propulsion and Power". Titanicology. Retrieved 1 February 2021.
↑  Day, Lance and McNeil, Ian (Editors) 2013, Biographical Dictionary of the History of Technology. Routledge. p.  694.
↑  Joshua Hendy Iron Works. Archived 2009-03-18 at the Wayback Machine - American Society of Mechanical Engineers.
↑  Thurston, p. 110.
↑  Murray, p. 18.
↑  Fry, pp. 167-168.
מבט פנים ומבט צד של מנוע זרועות צדיות שהותקן באוניית הדואר האמריקאית "ארקטיק", 1849
מנוע זרועות חרגול, שרטוט בספר מ-1895
מנוע ראש צלב של ספינת המשוטות Belle, ‏1897
ספינת המשוטות "ניו יורק" בעלת מנוע מסגרת-A (ראש צלב), 1836
תרשים סכמתי של מנוע קורה מהלכת
ספינת המשוטות "טלגרף" בעלת מנוע קורה מהלכת. ציור מאת James Bard,‏ 1837
מנוע צריח
שרטוט סכמתי של מנוע סיאמי, 1868
מנוע עם בוכנת טבעת ומנגנון ראש צלב "סיאמי"
דגם של מנוע צילינדרים מתנודדים במוזיאון ויקטוריה ואלברט בלונדון
שרטוט בחתך של מנוע בוכנת חדק של אה"מ "בלרופון", 1865
מנוע זרוע רוטטת של USS Monadnock (1863)
מנוע הטלטל המהופך של אה"מ "אז'נקור", 1865
שרטוט סכמתי של מנוע אנכי (מנוע "פטיש קיטור"), 1873
אנימציה של מנוע קיטור תלת-דרגתי
מנוע תלת-דרגתי של הגוררת האמריקאית Hercules, ‏ (1907)
סגן מושל מישיגן

| --- | --- |


 איוש נוכחי:  גרלין גילכריסט
 תאריך כניסה לתפקיד:  1 בינואר 2019
 דרכי מינוי:  בחירות ישירות
 תחום שיפוט:  מישיגן מישיגן
 כפוף:  מושל מישיגן
 מעון:  קפיטול מדינת מישיגן
 מושב המשרה:  לנסינג
 משך כהונה קצוב:  4 שנים
 ייסוד המשרה:  26 בינואר 1837
 איוש ראשון:  אדוארד מנדי
 www.michigan.gov/ltgov
 
סגן מושל מישיגן (באנגלית: Lieutenant Governor of Michigan) הוא התפקיד השני בחשיבותו הפוליטית במדינת מישיגן שבארצות הברית. סגן המושל הוא הראשון בסדר הירושה של מושל מישיגן, ונבחר לצדו בבחירות ישירות באותו פתק הצבעה. תפקידו של סגן המושל, כמו גם סמכויותיו, חובותיו והליך בחירתו ממוסדים בפרק החמישי לחוקת מישיגן המגדיר את הרשות המבצעת המדינה.
סגן המושל המכהן הוא גרלין גילכריסט, חבר המפלגה הדמוקרטית.
עיקרי התפקיד

לפי חוקת מישיגן, החובות העיקריות של סגן המושל הן כדלקמן:
לנהל את הסנאט של מישיגן ולפקח עליו.
להתמנות למושל במקרה בו המושל נפטר, מתפטר או מודח מתפקידו.
לתפקד כמושל כאשר הוא שוהה מחוץ לגבולות המדינה.
בחירות

מישיגן מקיימות בחירות לתפקידי המושל וסגנו בכל בחירות אמצע הכהונה, דהיינו בשנים זוגיות שלא מתקיימים בהן הבחירות לנשיאות ארצות הברית. מבחינת החוק, השבעת סגן המושל נקבעת תמיד ליום הראשון של השנה החדשה לאחר הבחירות. המתמודדים לתפקיד סגן מושל מועמדים לתפקיד בוועידות המפלגה הפוליטיות שלהם. סגן המושל מתמודד בכרטיס משותף עם המועמד למושל של מפלגתו לתקופת כהונה בת ארבע שנים. על מנת להיבחר לתפקיד, על המועמד לסגן המושל להיות לפחות בן 30, ולהיות בוחר רשום ותושב מישיגן בלפחות ארבע שנים שקדמו לבחירות. סגן המושל נתון להגבלת כהונה של שתי תקופות כהונה מאז 3 בדצמבר 1992, כאשר הועבר תיקון לחוקת המדינה בבחירות 1992.
הערות שוליים

↑  Lieutenant Governor of Michigan, באתר Bolloutpedia (באנגלית)
ג'ומו קניאטה

ג'ומו קניאטה (Jomo Kenyatta‏; 1897 לערך – 22 באוגוסט 1978) היה פוליטיקאי אפריקאי, ראש הממשלה (1963–1964) והנשיא (1964–1978) הראשון של קניה. הוא נחשב כאבי האומה הקנייתית.
ביוגרפיה > ילדותו וראשית דרכו

קניאטה נולד כקמאו וה נגנגי (Kamau wa Ngengi) בכפר קטן סמוך לגטונדו שבמרכז מזרח אפריקה הבריטית (כיום קניה), בן לשבט קיקויו. בילדותו, לאחר פטירת הוריו, סייע לסבו שהיה מרפא. למד בבית ספר של המיסיון וב-1914 התנצר ואימץ את השם ג'ון פיטר, שמאוחר יותר שינה לג'ונסטון קמאו. לאחר שחי זמן מה בניירובי, עבר להתגורר בחברת קרובי משפחה מעם המסאי בנארוק שבדרום מערב קניה, ועבד כפקיד.
ב-1920 נשא לאשה את גרייס ואהו והחל לעבוד במחלקת המים של עיריית ניירובי. כניסתו לחיים הפוליטיים אירעה ב-1924, עת הצטרף לאגודה המרכזית של הקיקויו שהוקמה באותה שנה במטרה להיאבק בהעברת אדמותיהם הטובות של בני קיקויו למתיישבים בריטים.
ביוגרפיה > יציאה מקניה

ב-1929 נשלח קניאטה לבריטניה על מנת לתמוך בעמדת ה-KCA בנוגע לשטח של שבט קיקויו. הוא כתב על הנושא מאמר לעיתונות. הוא חזר לקניה בשנת 1930, בעת שנושא השחתת איבר המין הנשי היה דיון מרכזי. ב-1931 חזר לבריטניה כאשר התקבל לקולג' בברמינגהאם.
ב-1932–1933 למד כלכלה במוסקבה. אך לאחר סילוק ג'ורג' פדמור, נותן החסות שלו, מן המפלגה הקומוניסטית של ארצות הברית בהוראת מוסקבה, חזר קניאטה ללונדון. בשנת 1935 למד אנתרופולוגיה חברתית בבית הספר לכלכלה של לונדון. באותה העת הוא שכנע לגבי אדמות קיקויו. ב-1938 קיבל אישור הגירה מהאוניברסיטה תחת שמו החדש, ג'ומו קניאטה, שמשמעו "האור של קניה". בתקופה זו היה חבר גם בקבוצה שכללה אפריקאים, תושבי האיים הקאריביים ואמריקאים משכילים.
בזמן מלחמת העולם השנייה הוא עבד בחווה בריטית ונוסף על כך הרצה לגבי אפריקה. לאחר שהתחתן עם אישה בריטית נולד בנו ב-1943. באותה שנה עזב כדי לחזור לקניה.
ביוגרפיה > מרד המאו מאו ונשיאות

מ-1952 ועד ל-1959 נכלא קניאטה על ידי הבריטים בשל מעורבותו לכאורה במרד המאו מאו. לאחר שחרורו הוביל את התנועה לעצמאות קניה וגיבש ממשלה זמן קצר לפני שקניה הייתה למדינה עצמאית ב-12 בדצמבר 1963. שנה לאחר מכן היה קניאטה לנשיא הראשון של קניה, ותוך זמן קצר כונן מערכת שלטונית ריכוזית וחד-מפלגתית. הוא ביקש מהמתיישבים הבריטים הלבנים לא לעזוב את המדינה. בתקופתו הפכה קניה לאחת המדינות היציבות ביותר ביבשת אפריקה.
ב-1978 נפטר קניאטה, שנתפס כאבי האומה הקנייתית, ואת מקומו כנשיא ירש דניאל אראפ מוי. בנו של ג'ומו, אוהורו קניאטה, נבחר לנשיא קניה ב-2013.
הנצחה

נמל התעופה של ניירובי נקרא על שמו – נמל התעופה הבינלאומי ג'ומו קניאטה.
אוניברסיטת קנייטה (אנ') בניירובי נקראה על שמו.
לקריאה נוספת

ג'ומו קניאטה, מול הר קניה, הוצאת "עם הספר", 1963
לוי אשכול (מימין) יחד עם ג'ומו קניאטה (משמאל) ב-1966 בניירובי
סגן מושל אוקלהומה

| --- | --- |


 איוש נוכחי:  מאט פינל
 תאריך כניסה לתפקיד:  14 בינואר 2019
 דרכי מינוי:  בחירות ישירות
 תחום שיפוט:  אוקלהומה אוקלהומה
 כפוף:  מושל אוקלהומה
 מעון:  קפיטול מדינת אוקלהומה
 מושב המשרה:  אוקלהומה סיטי
 משך כהונה קצוב:  4 שנים
 ייסוד המשרה:  16 בנובמבר 1907
 איוש ראשון:  ג'ורג' באלמי
 www.ok.gov/ltgovernor/
 
סגן המושל של אוקלהומה (באנגלית: Lieutenant Governor of Oklahoma) הוא התפקיד השני בחשיבותו הפוליטית במדינת אוקלהומה שבארצות הברית. סגן המושל הוא הראשון בסדר הירושה של מושל אוקלהומה, ומתמנה למושל אם זה האחרון נפטר, מתפטר, או מודח מתפקידו. סגן המושל משמש גם כנשיא הסנאט של אוקלהומה, ומהווה את קול שובר השוויון כאשר הצבעות בסנאט מסתיימות בתיקו בין שני הצדדים.
משרתו של סגן המושל נוצרה עם קבלת חוקת המדינה ב-1907, וקדמה לה משרתו של מזכיר טריטוריית אוקלהומה. סגן המושל ה-17 והנוכחי של אוקלהומה הוא מאט פינל הרפובליקני, שהחל את כהונתו ב-14 בינואר 2019.
היסטוריה

אף על פי שתפקידו של סגן המושל לא היה קיים בטריטוריית אוקלהומה בטרם נהפכה למדינה, "מזכיר הטריטוריה" שימש כיורשו המידי של מושל הטריטוריה במקרה בו התפקיד התפנה. במהלך ההיסטוריה המדינתית, שני מזכירי טריטוריה ירשו את מקומם של המושלים מעליהם: המזכיר רוברט מרטין (אנ') הפך למושל בפועל של הטריטוריה לאחר התפטרותו של המושל ג'ורג' וושינגטון סטיל (אנ') ב-1890, והמזכיר ויליאם גריימס (אנ') שימש כמושל הטריטוריה בפועל ב-1901.
כאשר אומצה חוקת אוקלהומה (אנ') ב-1907, עוגן בחוק תפקידו של סגן מושל אוקלהומה. התפקיד, בדומה לסגני מושלים אחרים בארצות הברית, עוצב על פי המודל של סגן נשיא ארצות הברית. מנסחי חוקת אוקלהומה הציבו את סגן המושל כנשיא דה יורה של הסנאט של אוקלהומה, והעניקו למשרד סמכות מוגבלת מבחינת חקיקה שכללה הצבעה שוברת שוויון. ג'ורג' בלאמי (אנ'), רוקח במקצועו, התמנה לסגן המושל הראשון.
באוקטובר 1923 הגיש בית הנבחרים של אוקלהומה, שנשלט בידי המפלגה הרפובליקנית, כתב אישום נגד סגן המושל מרטין טראפ ופתח נגדו בהליך הדחה, אך הסנאט הדמוקרטי דחה את ההאשמות וזיכה אותו מהדחה. עם זאת, המושל ג'ק וולטון הודח מתפקידו ומיד עם הדחתו מונה טראפ למושל אוקלהומה במקומו. ב-1929 נפתח הליך הדחה נגד המושל הנרי ג'ונסטון, ובעקבות זאת החליף אותו סגן המושל ויליאם הולווי כמושל בפועל ולאחר מכן כמושל הקבוע לאחר הסנאט הרשיע את ג'ונסטון בכתב האישום שהוגש לו מבית הנבחרים. ג'ורג' ניי, סגן המושל השמיני של אוקלהומה, היה בינואר 1959 סגן המושל הצעיר ביותר בארצות הברית כאשר נכנס לתפקידו בגיל 31.
סמכויות ותפקידים

סגן המושל הוא נשיא הסנאט של אוקלהומה. במסגרת זו מפקח סגן המושל על עניינים נוהליים ורשאי להצביע במקרה שנדרש להכריע תיקו. נוסף על כך, מקבל סגן המושל זכות הצבעה במהלך מושב משותף של בית המחוקקים של אוקלהומה. באופן מסורתי, סגן המושל לא מנצל יתר על המידה את סמכויותיו בסנאט ומותיר את הניהול השוטף לנשיא הזמני של הסנאט.
למרות תפקידו של סגן המושל ברשות המחוקקת, תפקידו העיקרי הוא ברשות המבצעת כראשון בסדר הירושה של המושל. במקרה של הדחת המושל, התפטרותו, מותו או אי-כשירותו למלא את התפקיד, ממלא סגן המושל את שארית כהונתו של המושל עד לקיום בחירות. במקרה של היעדרות המושל מגבולות אוקלהומה, או אם נבצר ממנו לקיים את התפקיד, הופך סגן המושל ל"מושל בפועל" עד שהמושל חוזר למדינה או שחוזר לכשירות. סגן המושל עומד בראש וחבר בעשר ועדות ומועצות מדינתיות בהתאם לחוק המדינה ולחוקת אוקלהומה.
הערות שוליים

↑  The Encyclopedia of Oklahoma History and Culture, באתר The Encyclopedia of Oklahoma History and Culture (באנגלית)
↑  Governors Of Oklahoma, באתר Rootsweb (באנגלית)
↑  CONSTITUTIONAL CONVENTION., באתר The Encyclopedia of Oklahoma History and Culture (באנגלית)
ריכוך ארטילרי

ריכוך ארטילרי (באנגלית: Preparation fire), הוא תהליך ירי ארטילרי המבוצע לעבר יעדים מוגדרים של האויב, בדרך כלל לקראת ותוך כדי הלחימה וכחלק ממאמץ האש, ואש הרתק אל היעד, תוך ביצוע אחת מצורות הקרב ההתקפיות כמו התקפה, פשיטה או התקדמות ורדיפה.
תהליך הירי הארטילרי מתחלק למספר שלבים עיקריים, הנבדלים זה מזה בקצב נפילת הפגזים על האויב, ובשלב התנועה אל היעד בו נמצא הכוח התוקף.
שלבים

השלבים בריכוך הארטילרי משתנים לפי שלב התמרון הצבאי וקצב האש הארטילרית המונחתת אל היעד ועל היעד. שלבי הריכוך הארטילרי הם לפי הסדר הבא:
שלבים > טיווח

ירי לטיווח המטרה - הוא ירי ארטילרי תוך ביצוע תיקוני אש והגעה לדיוק כזה המבטיח בהמשך, ירי לתוך המטרה בשלבים הבאים לקראת ההתקפה. הטיווח מבוצע על ידי קצין המוסמך לכך בכוח התוקף (מפקד הכוח או הקש"א), מעמדות רחוקות הצופות אל היעד.
שלבים > הטרדה ואש מכינה

התארגנות לקראת הסתערות וניהול אש רתק מרחוק (אל היעד). טפטוף בקצב הטרדה על היעד. מיועד בדרך כלל, כשמו, להטריד ולהפריע לאויב להגן על מעוזו ולמנוע ממנו לזהות את כוונות היריב, וכן את עיתוי ההתקפה וההסתערות המדויקים.
שלבים > שיתוק

ניהול אש ותנועה אל היעד תוך חיפוי מטווחים רחוקים והורדת הראשים של האויב. נועד למנוע מהאויב להיערך להגנה ולזהות את מאמצי הכוח התוקף, שהעיקרי בהם הוא ההגעה אל היעד.
שלבים > השמדה

המשך תנועה והסתערות אל היעד, הורדת ראשים, השמדה תוך הסבת מקסימום נפגעים לאויב, וקצב מקסימלי עד להגעה לטווח הביטחון. כל זאת תוך מניעה מהאויב להיערך להגנה ומניעת זיהוי המאמצים ביניהם המאמץ העיקרי.
שלבים > על היעד

חדל אש בטווח ביטחון על מנת למנוע פגיעה מאש כוחותינו. בשעת הקרב, טווחי הביטחון בדרך כלל קצרים יותר מאלה הנהוגים בשעת האימונים.
ראו גם

מסך אש
צורות הקרב
חיל התותחנים הישראלי
לקריאה נוספת

יהושפט הרכבי, מלחמה ואסטרטגיה, הוצאת מערכות, 1990.
סגן מושל אלבמה

| --- | --- |


 איוש נוכחי:  ויל איינסורת'
 תאריך כניסה לתפקיד:  14 בינואר 2019
 דרכי מינוי:  בחירות ישירות
 תחום שיפוט:  אלבמה אלבמה
 כפוף:  מושל אלבמה
 מעון:  קפיטול מדינת אלבמה
 מושב המשרה:  מונטגומרי
 משך כהונה קצוב:  4 שנים
 ייסוד המשרה:  13 ביולי 1868
 איוש ראשון:  אנדרו אפלגייט
 ltgov.alabama.gov
 
סגן מושל אלבמה (באנגלית: Lieutenant Governor of Alabama) הוא האדם השני בחשיבותו הפוליטית במדינת אלבמה שבארצות הברית. סגן המושל מכהן כנשיא הסנאט של אלבמה, ונבחר לכהונה בת ארבע שנים. המשרד נוסד לראשונה ב-1868, בוטל ב-1875, ונוצר מחדש ב-1901. על פי החוקה הנוכחית, אם ישהה מושל אלבמה מחוץ למדינה במשך יותר מ-20 יום, סגן המושל נהפך למושל דה פקטו, ואם המושל נפטר, מתפטר או מודח מתפקידו, נהפך סגן המושל למושל דה יורה. חוקות קודמות קבעו כי סמכויות המושל יועברו לסגנו במקרה של נבצרות כלשהי מבלי צורך למנות את סגן המושל באופן רשמי למושל, אך הרישום הפורמלי במדינה כולל סגני מושלים שכאלה כמושלים להלכה. המושל וסגן המושל אינם נבחרים באותו כרטיס.
היסטוריה

בשנת 1868 פרסמה מדינת אלבמה חוקה שיצרה את תפקידו של סגן מושל. החוקה קבעה כי על סגן המושל לשמש כנשיא הסנאט המדינתי ולשבור את השוויון בסנאט, והגדירה אותו לראשון בסדר הירושה של המושל. אנדרו אפלגייט (אנ') היה האדם הראשון כיהן כסגן המושל. בשנת 1875, דמוקרטים שמרנים הובילו לניסוח מחדש של החוקה, וביטלו את התפקיד בניסיון לצמצם את גודל ממשלת המדינה. אלבמה כינסה כינוס חוקתי נוסף בשנת 1901. במהלך כינוס זה נפטר המושל המכהן ויליאם סמפורד. בעקבות היעדר סדר בסדר הירושה בעיצומו של ניסוח החוקה מחדש, הקימו חברי הוועידה החוקתית פעם נוספת את תפקידו של סגן מושל עם תחומי אחריות דומים לאלו שהחזיק בעבר. תחומי האחריות החוקתיים שלו השתנו מאז מעט.
אחריות וסמכויות

סגן המושל מכהן כנשיא הסנאט של המדינה ונוטל על עצמו את תפקיד המושל במקרה שמשרה המושל מתפנה. כללי הסנאט של אלבמה מסמיכים את סגן המושל לקבוע את הרכב ועדות הסנאט ולהפנות הצעות חוק לוועדות הרלוונטיות. כתוצאה מכך, לסגן המושל השפעה משמעותית על סדר היום בסנאט ועל הליך החקיקה שם. חוקת אלבמה אינה מגדירה הליך מסודר למקרה בו תפקיד סגן המושל מתפנה. במקרה כזה, הנשיא הזמני של הסנאט נוטל על עצמו את סמכויותיו בסנאט של סגן המושל.
הערות שוליים

↑  חוקת אלבמה 1868, פרק חמש, סעיף 1
↑  חוקת אלבמה 1875, פרק חמש, סעיף 1
↑  חוקת אלבמה 1901, פרק חמש, סעיף 112
1 2 3  Office of the Lieutenant Governor, באתר Encyclopedia of Alabama (באנגלית)
↑  On more look at what's on the Alabama ballot, מתוך העיתון The Dothan Eagle‏, 8 בנובמבר 2022 (באנגלית)
וסיוליה רביאטה

| --- | --- |

 מקום הקמה:  מוסקבה 
 מוקד פעילות:  מוסקבה, ברית המועצות
 תקופת הפעילות:  מ-1966
 סוגה:  רוק דיסקו פופ
 חברת תקליטים:  מלודיה, Opus, Supraphon, קומודור אמיגה, Balkanton 
 www.veselyerebjata.ru
 חברים
 Pavel Slobodkin 
 חברים לשעבר
 אלה פוגצ'ובה אלכסנדר בויינוב אלכסיי גליזין  אלכסנדר דוברינין
 
וסיוליה רביאטה (Весёлые ребята, החברה השמחים) היא להקה שנוסדה בברית המועצות בשנת 1962 ופעלה עד לשנת 2017. היא בעלת דיסק פלטינה מס' 1 ברוסיה לאחר שמכרה כ-180 מיליון עותקים של תקליטים ותקליטורים עם שירים בביצועה.
הלהקה נוסדה על ידי הפסנתר והמלחין פאבל סלובודקין. בשנת 1968 הלהקה זכתה בפרס הראשון בתחרות כלל ארצית ובשנת 1969 חזרה על הצלחה זו.
ביוני 1970 יצא לאור מיני אלבום ראשון עם שירי הלהקה. תוך זמן קצר נמכרו כ-16 מיליון עותקים של התקליט. הלהקה ביצעה מספר שירים שהפכו לפופולריים מאוד ברחבי ברית המועצות.
בשנת 1971 הלהקה הופיעה לראשונה מחוץ לגבולות המדינה ונסעה לצ'כוסלובקיה. בשנת 1973 הם השתתפו בתחרות שירים בליברפול וזכו בפרס השני. בשנת 1974 פאבל סלובודקין צרף ללהקה סולנית צעירה, אלה פוגצ'ובה. בשנת 1975 היא זכתה בפרס ראשון בתחרות זמר בבולגריה עם שיר מאת פאבל סלובודקין.
במהלך שנות ה-70 וה-80 הלהקה הייתה בין הפופולריות בברית המועצות. הם זכו במספר פרסים והוציאו מספר תקליטים. הלהקה ביצעה שירים של מלחינים צעירים כמו יורי אנטונוב וויאצ'סלב דוברינין. כמו כן, היה שיתוף פעולה עם המלחין דויד טוחמנוב שיצר הרבה שירים. בשנת 1991, לקראת יובל ה-25 לפעילותה, הלהקה הוציאה אלבום כפול של מיטב שיריה. בשנת 1997 הלהקה התפרקה.
בשנת 2005 פאבל סלובודקין הקים את הלהקה מחדש, בהרכב חדש שכלל אמנים צעירים. למרות שהרכב הלהקה השתנה לאורך השנים, הלהקה ממשיכה להופיע עד היום עם שירים ישנים וחדשים. במהלך שנת 2013 הלהקה הוציאה מספר תקליטורים.
בשנת 2017 מייסד הלהקה פבל סלובודקין נפטר ולהקה התפרקה.
סודיות

סודיות היא לפעמים בעלת חשיבות של חיים או מוות. בתמונה, חייל אמריקאי במחנה במלחמת העולם השנייה מביט במראה עם הכיתוב: "אם תדבר יותר מדי, האיש הזה עלול למות". הרמיזה היא לחשיבות של ביטחון שדה.
סודיות (המכונה גם לעיתים כחשאיות או ערמומיות), היא פעולה של הסתרת מידע (כולל מידע מסווג) מאנשים מסוימים או מקבוצות, בזמן שאולי המסתיר חולק את המידע עם אנשים אחרים. דבר שמוסתר מוכר כסוד.
סודיות לעיתים קרובות שנויה במחלוקת, בהתאם לתוכן הסוד, הקבוצה או האנשים שנצרו את הסוד, והמוטיבציה לסודיות. סודיות על ידי גופים ממשלתיים היא לעיתים קרובות מגונה כמוגזמת. התגלות יתר של מידע על אנשים יכולה להתנגש עם מעלות של פרטיות וסודיות.
סודיות אצל בעלי חיים ובני אדם

בעלי חיים מסתירים את מיקום הקן או מיקום הבית שלהם מפני טורפים. סנאים קוברים אגוזים, מסתירים אותם, ומנסים לזכור את מיקומם בשלבים מאוחרים יותר.
בני אדם מנסים להסתיר במודעות היבטים של עצמם מאחרים בשל בושה, פחד מאלימות, דחייה, הטרדה, אובדן הכרה או אובדן של תעסוקה. בני אדם יכולים גם לנסות ולהסתיר היבטים של העצמי שלהם, כאשר אינם מסוגלים לשלב פסיכולוגיה לישות המודעת שלהם. משפחות לפעמים שומרות "סודות משפחה", ומחייבות את בני המשפחה שלא לדון בנושאים מביכים או מביישים, הנוגעים למשפחה עם אנשים זרים, ולפעמים אפילו בתוך המשפחה. רבים מ"סודות משפחה" נשמרים באמצעות הסכמה הדדית (סיפור משפחתי רשמי) כאשר מדבר אדם מהמשפחה עם אדם זר. הסכם לשמירת הסוד הוא לעיתים קרובות בכפייה ודרך התייחסות "מבישה" לכבוד המשפחה. הסוד עשוי להיות אפילו דבר טריוויאלי כמו מתכון בישול.
לשמור בסוד את האסטרטגיה של אדם הוא דבר חשוב בהיבטים רבים של תורת המשחקים.
סודיות אצל בעלי חיים ובני אדם > שיתוף הסוד (אנתרופולוגיה)

באנתרופולוגיה, שיתוף הסוד הוא דרך של גברים ונשים לקיים יחסים מסורתיים עם גברים ונשים אחרים. הנרטיב הנפוץ שמתאר התנהגות מסוג זה הוא סיפורו הקצר של ג'וזף קונרד - "משתף הסודות".
סודיות בממשלה

ממשלות לעיתים קרובות מנסות להסתיר מידע מממשלות אחרות ומהציבור. סודות המדינה האלה יכולים לכלול עיצובי נשק, תוכניות צבאיות, טקטיקות של משא ומתן מדיניות וסודות שהושגו כדין מאחרים (מודיעין). לרוב המדינות יש צורה כלשהי של חוק הסודות הרשמי ולסיווג חומר על פי רמת ההגנה (מכאן המונח: "מידע מסווג"). אדם צריך סיווג ביטחוני לגישה ולשיטות הגנה אחרות, כמו שמירת מסמכים בכספת וכדומה.
מעטים יחלקו על התועלת שבשמירת סוד קריטי כמו תכנון נשק גרעיני, אבל רבים מאמינים שסודיות הממשלה היא מוגזמת ולעיתים קרובות מדי מועסקת למטרות פוליטיות. למדינות רבות יש חוקים המנסים להגביל את סודיות הממשלה, כגון חוק חופש המידע. פקידי הממשל לפעמים מדליפים מידע שהם אמורים לשמור בסוד (לדוגמה: פרשת פליים, בשנת 2005).
סודיות בבחירות היא בעיה גוברת, במיוחד החשאיות של ספירת הקולות במכונות ספירה ממוחשבות. במהלך ההצבעה, אזרחים פועלים בייחודיות בבחירת הנציגים שלהם לממשלה. נאמר כי סודיות היא אסורה כנגד הציבור באזור הבחירות כשהממשלה מקבלת את כל הכוח. בכל מקרה, ויתור על סודיות משתנה באופן משמעותי עם ההקשר המעורב.
סודיות של חברות כלכליות

ארגונים, החל מרב לאומיים עד לחברות רווח לצדקה ללא מטרות רווח, שומרים את הסודות כדי להשיג יתרון תחרותי, על מנת לעמוד בדרישות החוק, או, במקרים מסוימים, כדי להסתיר התנהגות נפשעת. מוצרים חדשים בפיתוח, טכניקות ייצור ייחודיות, או פשוט רשימות של לקוחות, הם סוגי מידע המוגנים על ידי חוקי הסימנים המסחריים. החברה מעודדת את הממציאים לפרסם מידע על פטנטים, בתמורה למונופול מוגבל בזמן על השימוש בו, למרות העידודים האלה, בהתחלה הפטנטים נשמרים בסוד. אגודות שונות משתמשות בסודיות כדרך למשוך אנשים על ידי יצירת תחושה של חשיבות.
חוקים אחרים דורשים מארגונים לשמור בסוד מידע מסוים, כגון רישומים רפואיים או דוחות כספיים, שהם בשלבי תכנון או הכנה (כדי להגביל את הסחר במידע פנים). באירופה יש חוקים נוקשים במיוחד לגבי פרטיות של מסד נתונים.
במדינות רבות, רפורמות נאו-ליברליות של הממשלה כוללות הרחבת מיקור החוץ של משימות ממשלתיות ופונקציות לעסקים פרטיים, במטרה לשפר את היעילות והאפקטיביות בניהול הממשלתי. עם זאת, בין הביקורות על הרפורמות הללו קיימת הטענה כי לשימוש נרחב של "מסחריות בביטחון" (או סודיות) יש סעיפים בחוזים בין הממשלה לספקים פרטיים נוספים, המגבילים אחריות ציבורית של ממשלות ומונעים ביקורת ציבורית נכונה של ביצועים וטוהר מידות של החברות הפרטיות. חששות הועלו כי "מסחריות בביטחון" פתוחה להתעללות משום שניתן להשתמש בה במכוון כדי להסתיר מנהל רע ארגוני או ממשלתי ואף שחיתות. שרשרת של גילויים שערורייתיים בפומבי על ניהול כושל, בזבזני או מושחת של חוזים ממשלתיים במימונים פרטיים לא יטופלו לתקופות ארוכות, לעיתים קרובות גם בניהול של בית סוהר.
סודיות של טכנולוגיה

שימור הסודות הוא אחד מהמטרות של אבטחת מידע. טכניקות בשימוש כוללות אבטחה פיזית וקריפטוגרפיה. הקריפטוגרפיה תלויה בחשאיות של מפתחות ההצפנה. סודיות היא מקום מרוכז לפשע מאורגן. רבים מאמינים כי טכנולוגיית אבטחה יכולה להיות יעילה יותר אם הוא עצמה לא נשמרת בסוד.
כימוס הוא עיקרון עיצוב בהנדסת תוכנה בהרבה מקרים. זה נחשב לקל יותר כדי לוודא את אמינות התוכנה, אם אפשר להיות בטוחים שאפשר לקבל גישה אל חלקים שונים של התוכנה (ולכן זה תלוי) וכן יש כמות מוגבלת של מידע.
סודיות צבאית

סוד צבאי הוא מידע סודי שנעשה ללא זמין לציבור הרחב בכוונה תחילה, ולכן גם לא לאויב, על ידי הצבא כדי להשיג יתרון או כדי לא לחשוף חולשה, להימנע ממבוכה או כדי לסייע במאמצי תעמולה. רוב הסודות הצבאיים הם צבאיים בטבעם, ובדרך כלל מסתירים דברים כמו עוצמות וחולשות של מערכות נשק, טקטיקות, שיטות אימונים, מיקום של כלי נשק ספציפיים ותוכניות. חלק מהמידע הוא גם בתחומים רחבים יותר, כגון תקשורת מאובטחת, הצפנה, פעולות מודיעיניות ושיתופי פעולה עם צדדים שלישיים.
השקפות על סודיות

סודיות מוגזמת מצוטטת לעיתים קרובות כמקור לדילמה אנושית. ייתכן כי יש צורך לשקר כדי להחזיק סוד, דבר שעלול להוביל להשלכות פסיכולוגיות. אלטרנטיבית, תשובה על שאלה כששואלים משהו, עשויה להציע את האמת ולכן עשויה לא תמיד להיות מתאימה לשמירת סוד. לפני כמעט 2500 שנים, סופוקלס כתב: "אל תעשה דבר בסתר, הזמן רואה ושומע את הכל, וחושף את הכל".[דרוש מקור] גם גאוטמה בודהה אמר פעם כי "שלושה דברים לא יכולים להישמר זמן רב בסתר: השמש, הירח והאמת".[דרוש מקור]